Diari Oficial de la Generalitat Valenciana


Sumari del DOGV 4253, del 21-05-2002 (2002/5024)

Notificació a Promociones Santangel, SL. Expedient número VIVI/040500/675.
--------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5024


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Santangel, SL. Expedient número VIVI/040500/675. [2002/A5024]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació de resolució a nom de Promociones Santangel, SL, amb expedient VIVI/040500/675.
  
Vist el procediment sancionador VIVI/040500/675 seguit contra Promociones Santangel, SL, per infracció del règim legal que regula els habitatges de protecció oficial.
  
Resultant que, amb data 2 de novembre de 2001, l'instructor del procediment elevava l'oportuna proposta de resolució.
  
Resultant que, a aquesta, la part expedientada no formula al·legacions.
  
Considerant que en la tramitació del procediment s'han observat les normes contingudes en el Reial Decret 1.398/1993, de 4 d'agost, i, supletòriament, les contingudes en el títol IX de la Llei de Règim Jurídic de les Administracions Públiques.
  
Considerant que és competència d'aquest Servei Territorial d'Arquitectura i Habitatge la resolució del present procediment, en virtut del que disposa el Decret del Govern Valencià 110/2000, de 18 de juliol.
  
Vistos els preceptes legals citats, la Llei 1/1997, de 21 de febrer de la Generalitat Valenciana, la Llei de Règim Jurídic de les Administracions Públiques, i la resta de normes de general i pertinent aplicació, el cap del Servei Territorial d'Arquitectura i Habitatge dicta la següent:
  
Resolució
  
Primer
  
Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de quatre mil dos-cents set euros amb vuit cèntims (4.207,08 EUR).
  
Segon
  
Obligar l'expedientat que, per si o a càrrec seu, realitze en el termini de 15 dies les següents obres:
  
Procedir a la reparació de filtracions per la coberta de l'edifici que causen filtracions en els habitatges 37 i 38 mitjançant l'alçament de paviments ceràmics, fins i tot sòcols, instal·lació de nova membrana impermeabilitzant, fins i tot encavalcaments, nova col·locació d'enrajolats i sòcols i rejuntada d'aquests.
  
Repàs de pintura de les zones afectades per la humitat en els habitatges abans mencionats.
  
Contra aquesta resolució, que no posa fi a la via administrativa, es podrà interposar un recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes, comptador des de l'endemà de la recepció de la present notificació, de conformitat amb el que estableix l'article 162.3 del Reglament d'Habitatges de Protecció Oficial, de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
En el cas que la part dispositiva de la resolució ordene l'execució d'obres i, independentment de l'anterior, se'l requereix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li adverteix que, si no ho fa així, l'administració procedirà a aconseguir la seua execució forçosa, i li podrà imposar successives multes coercitives, en relació amb l'article 96 de la Llei de Règim Jurídic de les Administracions Públiques i disposicions concordants del Reial Decret Legislatiu 31/1978 i Reial Decret 3.148/78, de 31 d'octubre i 10 de novembre, respectivament.
  
Se li adverteix igualment que, si incompleix l'anterior requeriment, es podrà instruir nou expedient sancionador, d'acord amb el que estableix l'article 166 del Reglament d'Habitatges de Protecció Oficial.